หลายคนอาจจะยังไม่เคยเห็น "นกกระทุงวัยเด็ก" ที่ยังดูไร้เดียงสา ก่อนจะเติบโตขึ้นมาเป็นนกนักสวบในตำนาน ที่ได้รับฉายาจาดแอดเพาว่า "นกเขี่ย" 🫠🫠🫠

ต่อไปจะเล่าเรื่องราวของ "ร็อบน้อย" ลูกนกกระทุงกำพร้า สู่ขวัญใจชาวเน็ต เรื่องราวสุดน่ารักของ "ร็อบ" ลูกนกกระทุงกำพร้า กำลังกลายเป็นไวรัลบนโลกออนไลน์  หลังจากองค์กรช่วยเหลือนก Twinnies Pelican and Seabird Rescue  พบไข่นกกระทุงถูกทิ้งไว้ริมน้ำใกล้เขื่อนซันไชน์โคสต์ ในสภาพเย็นเฉียบ

แม้ปกติจะไม่รับเลี้ยงลูกนกกระทุง เนื่องจากมีความท้าทายในการดูแล แต่ด้วยความสงสาร ทีมงานจึงตัดสินใจนำไข่ใบนี้กลับมาฟักในตู้ฟักไข่ที่ศูนย์ จนกระทั่ง 6 วันต่อมา ร็อบน้อยก็ฟักออกมาลืมตาดูโลก

ร็อบในวัยแรกเกิด มีผิวสีชมพู นุ่มนิ่มเหมือนดินน้ำมัน  ทีมงานดูแลอย่างใกล้ชิด และพยายามหาครอบครัวอุปถัมภ์ให้ โดยนำร็อบไปไว้ในรังนกกระทุงกับลูกนกตัวอื่น  แต่โชคร้าย ร็อบกลับถูกกลั่นแกล้ง  ร่างกายอ่อนแอลง  ทีมงานจึงตัดสินใจแยกร็อบออกมาดูแลเอง

ต่อมาทาง Twinnies Pelican and Seabird Rescue  ได้โพสต์อัปเดต  ร็อบในวัย 36 วัน  มีขนฟูสีขาว  สุขภาพแข็งแรง  เริ่มยืนและเดินได้แล้ว  สร้างความปลาบปลื้มใจให้กับผู้ติดตามที่ชื่นชอบนกเด็ก

ภาพของร็อบถูกแชร์ไปยังกลุ่มคนรักนก  มีชาวเน็ตจำนวนมากเข้ามาแสดงความคิดเห็นชื่นชมความน่ารัก  บางคนถึงกับบอกว่าดูเหมือนของปลอม  บ้างก็เปรียบเทียบว่าเหมือนไดโนเสาร์น้อย  รวมถึงแซวว่าเหมือนดินน้ำมันที่ปั้นเสียรูป 🤣🤣🤣

เรื่องราวของร็อบ  ลูกนกกระทุงกำพร้าที่ได้รับโอกาสครั้งที่สอง  ได้กลายเป็นเรื่องราวดีๆ ที่สร้างรอยยิ้มและความประทับใจให้กับผู้คน น่ารักกกก ไม่อยากให้โตกว่านี้ 🤣

เรียบเรียง 🖋️ แอดเพา
ที่มาของรูป 📸 FB : Twinnies Pelican and Seabird Rescue